**Előzetes hatásvizsgálat, indoklás, véleményeztetés**

**Kisszentmárton Községi Önkormányzat Képviselő-testületének a köztisztaságról,valamint a települési szilárd hulladékra vonatkozó helyi közszolgáltatásról és annak kötelező igénybevételéről szóló 8/2002.(XII.12.) önkormányzati rendeletet módosító …./2020.( ) önkormányzati rendelet tervezethez**

**1. Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

**A tervezett jogszabály hatásai:**

**a)** társadalmi, gazdasági, költségvetési hatás:

- társadalmi hatása: rendelet módosításával a lakosság és a gazdálkodó szervezetek hulladékkezelésének tényleges módja kerül szabályozásra, mely nem hordoz társadalmi hatást.

- gazdasági hatása: nincs

- költségvetési hatása: nincs

**b)** környezeti és egészségi következmények: - nincsenek,

**c)** adminisztratív terheket befolyásoló hatások: nincsenek.

**A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása kötelező,

- a rendelet elmaradásának következménye a jogszabály alkotás elmulasztása miatti törvényességi észrevétel lehet.

**A jogszabály alkalmazásához szükséges feltételek:**

- a személyi feltétel: rendelkezésre áll.

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

**2. Indoklás**

A helyi hulladékgazdálkodási rendelet módosításának jogharmonizációs okai vannak. A szabályozásban a tényleges állapotok kerülnek rögzítésre a lomtalanítások számát és a szolgáltatás számlázására jogosult szervezet megnevezését illetően.

A rendeletnek nincs európai uniós joggal kapcsolatos összehangolási és egyeztetési vonatkozása.

**3. Véleményeztetés**

A rendelet tervezetre az egyeztetési eljárásban vélemény nem érkezett.

Az előzetes hatásvizsgálat, indoklás közzétételét szükségesnek tartom.

Kisszentmárton , 2020.év szeptember hó 3. nap

jegyző